CELEX: 62018TN0077
Language: hr
Date: 2018-02-12 00:00:00
Title: Predmet T-77/18: Tužba podnesena 12. veljače 2018. – VE protiv ESMA-e

16.4.2018   
            
            
               HR
            
            
               Službeni list Europske unije
            
            
               C 134/26
            
         Tužba podnesena 12. veljače 2018. – VE protiv ESMA-e
   (Predmet T-77/18)
   (2018/C 134/37)
   Jezik postupka: engleski
   
      Stranke
   
   
      Tužitelj: VE (zastupnik: L. Levi i N. Flandin, odvjetnici)
   
      Tuženik: Europsko nadzorno tijelo za vrijednosne papire i tržišta kapitala (ESMA)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               proglasi ovu tužbu dopuštenom i osnovanom;
            
         
               —
            
            
               poništi tužiteljevo izvješće o ocjeni za 2016. u dijelu u kojem se tužiteljev rad ocjenjuje kao „nezadovoljavajući”;
            
         
               —
            
            
               također, i prema potrebi, poništi odluku ESMA-e od 6. studenoga 2017. kojom je odbijena tužiteljeva žalba;
            
         
               —
            
            
               naloži naknadu neimovinske štete koju je tužitelj pretrpio te da je ex aequo et bono procijeni na 10 000 eura; i
            
         
               —
            
            
               naloži snošenje svih troškova tužiteljevim odvjetnicima nastalih u okviru ove tužbe.
            
         
      Tužbeni razlozi i glavni argumenti
   
   U prilog tužbi, tužitelj ističe tri tužbena razloga.
   
               1.
            
            
               Prigovor nezakonitosti koji se temelji na tvrdnji da je ESMA donijela Upute za ocjenjivanje, a da ih prethodno nije podnijela Odboru osoblja u skladu s člankom 110. Pravilnika o osoblju.
            
         
               2.
            
            
               Povreda članka 43. stavka 1. Pravilnika o osoblju i Uputa za ocjenjivanje time što je tuženik počinio nekoliko očitih pogrešaka u ocjeni:
               
                           —
                        
                        
                           očite pogreške u ocjeni u vezi s glavnim tužiteljevim djelatnostima u pogledu kriterija „učinkovitost”, „sposobnosti” i „ponašanje”; te
                        
                     
                           —
                        
                        
                           u pogledu pogrešaka u ocjeni koje je tuženik počinio u vezi s ostalim tužiteljevim djelatnostima.
                        
                     
         
               3.
            
            
               Povreda dužnosti brižnog postupanja i načela dobre uprave što se tiče tužiteljevih zdravstvenih problema, manjkavih uputa tužitelju i nepovoljnih radnih uvjeta te nepostojanju prikladne obuke.